CELEX: 62020TN0220R(01)
Language: el
Date: 2020-07-27 00:00:00
Title: Διορθωτικό της δημοσιευθείσας στην Επίσημη Εφημερίδα ανακοινώσεως στην υπόθεση T-220/20 (ΕΕ C 201 της 15.6.2020)

27.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/49
            
         
      Διορθωτικό της δημοσιευθείσας στην Επίσημη Εφημερίδα ανακοινώσεως στην υπόθεση T-220/20
      (
            Επίσημη Εφημερίδα της Ευρωπαϊκής Ένωσης C 201 της 15ης Ιουνίου 2020
         )
      (2020/C 247/67)
      Το δημοσιευθέν στην ΕΕ κείμενο της ανακοινώσεως στην υπόθεση T-220/20, JL κατά Επιτροπής, αντικαθίσταται ως ακολούθως:
      
         
            «Προσφυγή-αγωγή της 16ης Απριλίου 2020 — Kerstens κατά Επιτροπής
            (Υπόθεση T-220/20)
            (2020/C 201/57)
            Γλώσσα διαδικασίας: η γαλλική
            
               Διάδικοι
            
            
               Προσφεύγων-ενάγων: Petrus Kerstens (La Forclaz, Ελβετία) (εκπρόσωπος: C. Mourato, δικηγόρος)
            
               Καθής-εναγομένη: Ευρωπαϊκή Επιτροπή
            
               Αιτήματα
            
            Ο προσφεύγων-ενάγων ζητεί από το Γενικό Δικαστήριο:
            
                        —
                     
                     
                        να ακυρώσει την απόφαση της 11ης Ιουλίου 2019 της Ευρωπαϊκής Επιτροπής (ΑΔΑ) με την οποία απευθύνεται προειδοποίηση στον προσφεύγοντα-ενάγοντα.
                     
                  
                        —
                     
                     
                        να ακυρώσει την απόφαση της 27ης Μαρτίου 2017 της Ευρωπαϊκής Επιτροπής (ΑΔΑ) να επανεξετάσει την υπόθεση [εμπιστευτικό] (1).
                     
                  
                        —
                     
                     
                        να υποχρεώσει την Ευρωπαϊκή Επιτροπή να καταβάλει στον προσφεύγοντα-ενάγοντα αποζημίωση συνολικού ύψους 30 000 ευρώ, προς ικανοποίηση ειδικής ηθικής βλάβης.
                     
                  
                        —
                     
                     
                        να καταδικάσει την καθής-εναγομένη στα δικαστικά έξοδα, κατ' εφαρμογήν του άρθρου 134 του Κανονισμού Διαδικασίας του Γενικού Δικαστηρίου.
                     
                  
               Λόγοι ακυρώσεως, ισχυρισμοί και κύρια επιχειρήματα
            
            Προς στήριξη της προσφυγής-αγωγής, ο προσφεύγων-ενάγων προβάλλει τέσσερις λόγους.
            
                     
                        1.
                     
                     
                        Με τον πρώτο λόγο προβάλλεται παράβαση του άρθρου 266 ΣΛΕΕ, συγκεκριμένα δε λήψη μη προσηκόντων μέτρων προς εκτέλεση της ακυρωτικής αποφάσεως που εξέδωσε το Γενικό Δικαστήριο και παραβίαση της αρχής non bis in idem.
                     
                  
                     
                        2.
                     
                     
                        Με τον δεύτερο λόγο προβάλλεται παράβαση του άρθρου 266 ΣΛΕΕ, παραβίαση της αρχής της χρηστής διοικήσεως, περιλαμβανομένης της υποχρεώσεως αμερόληπτης και δίκαιης εξετάσεως των υποθέσεων, παραβίαση της αρχής περί τεκμηρίου αθωότητας και προσβολή των δικαιωμάτων άμυνας.
                     
                  
                     
                        3.
                     
                     
                        Με τον τρίτο λόγο προβάλλεται παράβαση του άρθρου 266 ΣΛΕΕ, παράβαση των κανόνων διαδικασίας που έχουν εφαρμογή στην περίπτωση διοικητικής έρευνας και στις πειθαρχικές διαδικασίες, καθώς και παράβαση της υποχρεώσεως αιτιολογήσεως.
                     
                  
                     
                        4.
                     
                     
                        Με τον τέταρτο λόγο προβάλλεται αίτημα ειδικής αποζημιώσεως συνεπεία των προμνημονευθεισών παρατυπιών.»
                     
                  
      
      
         (1)  Εμπιστευτικά στοιχεία που δεν αποκαλύπτονται.